
PROJEKTS uz 12.08.2026.

vēlamais datums izskatīšanai: Attīstības komitejā 12.08.2026.
domē: 27.08.2026.
sagatavotājs: Miķelis Cinis
ziņotājs: Miķelis Cinis

	LĒMUMS	
Ādažos, Ādažu novadā
				
2026. gada 27. augustā 					Nr.«DOKREGNUMURS»	


Par lokālplānojuma zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos, apstiprināšanu

[bookmark: _Hlk176464793]Ādažu novada pašvaldības dome izskatīja SIA “Metrum” (reģistrācijas Nr. 40003388748, juridiskā adrese: Ģertrūdes iela 47 - 3, Rīga, Latvija, LV-1011, e-pasts: metrum@metrum.lv) 17.03.2026. iesniegumu Nr. 28/a/00-2026 (reģistrēts 17.03.2026. ar Nr. ĀNP/1-11-1/26/1669) ar lūgumu pieņemt lēmumu par lokālplānojuma nekustamajiem īpašumiem Attekas ielā 26, 45, 47 un zemes vienībai ar kadastra apz. 80440070593 (turpmāk – Lokālplānojums), apstiprināšanu un saistošo noteikumu izdošanu. 
Izvērtējot ar Lokālplānojumu saistītos apstākļus, konstatēts:
1. Ādažu novada pašvaldības dome 26.09.2024. pieņēma lēmumu Nr. 371 “Par lokālplānojuma kā grozījumu Ādažu novada teritorijas plānojumam uzsākšanu zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos" (turpmāk – Lokālplānojums), ar kuru tika uzsākta Lokālplānojuma izstrāde, ar mērķi daļēji mainīt funkcionālo zonu no Jauktas centra apbūves teritorijas (JC) uz Daudzstāvu dzīvojamās apbūves teritoriju (DzD) zemes vienībās ar kadastra apzīmējumiem 80440070564 un 80440070594, lai pamatotu daudzdzīvokļu māju apbūvi līdz 5 stāviem. 
2. Enerģētikas un vides aģentūra 23.04.2025. pieņēma lēmumu Nr. 10.2/21/2025 par stratēģiskā ietekmes uz vidi novērtējuma procedūras nepiemērošanu.
3. Lokālplānojuma publiskā apspriešana tika veikta saskaņā ar Ādažu novada pašvaldības domes 29.01.2026. lēmumu Nr.15 “Par lokālplānojuma zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos nodošanu publiskajai apspriešanai” no 09.02.2026. – 06.03.2026. Publiskās apspriešanas laikā notika viena publiskās apspriešanas sanāksme hibrīdrežīmā un klātienē, Ādažu novada domes telpās un paralēli ZOOM platformā, 19.02.2026. plkst. 17:00.
4. Publiskās apspriešanas laikā tika saņemts viens fiziskas personas iesniegums, juridisku personu ierosinājumi netika saņemti, informācija par institūciju atzinumiem apkopota pārskatā par Lokālplānojuma izstrādi.
5. Lokālplānojumā pēc publiskās apspriešanas veikti redakcionāli papildinājumi/precizējumi, kuru pamatojums norādīts Lokālplānojuma izstrādes vadītāja 03.04.2026. ziņojumā - tie neskar citu personu tiesiskās intereses, un to rezultātā netiek mainīti Lokālplānojuma projekta pamatrisinājumi.
6. [bookmark: _Hlk155359951]Ņemot vērā publiskās apspriešanas rezultātus un Lokālplānojuma izstrādes vadītāja 03.04.2026. ziņojumu, Lokālplānojuma pilnveidošana vai noraidīšana nav nepieciešama un tas virzāms apstiprināšanai.
7. [bookmark: _Hlk161178335]Pašvaldību likuma 4. panta pirmās daļas 15. punkts un 10. panta pirmās daļas 1. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.
8. [bookmark: _Hlk161178361]Pašvaldību likuma 44. panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību.
9. [bookmark: _Hlk161178393]Pašvaldību likuma 46. panta ceturtā daļa noteic, ka 46. pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes.
10. Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
11. [bookmark: _Hlk161177816][bookmark: _Hlk161178449]Teritorijas attīstības plānošanas likuma 25. pants cita starpā noteic, ka vietējās pašvaldības teritorijas plānojumu un lokālplānojumu apstiprina ar pašvaldības saistošajiem noteikumiem; Saistošajos noteikumos ietver hipersaiti ar unikālo identifikatoru uz valsts vienotajā ģeotelpiskās informācijas portālā pieejamo apstiprināto teritorijas plānojumu vai lokālplānojumu; Vietējā pašvaldība divu nedēļu laikā pēc šā panta pirmajā daļā minēto saistošo noteikumu pieņemšanas nosūta tos izsludināšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu; Saistošie noteikumi stājas spēkā nākamajā dienā pēc to izsludināšanas.
12. [bookmark: _Hlk161178517]Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
13. [bookmark: _Hlk161178593]Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 88. punkts cita starpā noteic, ka  pašvaldības dome pieņem vienu no šādiem lēmumiem: 88.1. apstiprināt izstrādāto lokālplānojumu atbilstoši Teritorijas attīstības plānošanas likuma 25. pantam; 88.2. pilnveidot lokālplānojuma redakciju vai 88.3.  noraidīt izstrādāto lokālplānojuma redakciju un izstrādāt to no jauna atbilstoši jaunajam darba uzdevumam.
14. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 91. punkts noteic, ka pašvaldības dome ar saistošajiem noteikumiem apstiprina teritorijas plānojuma vai lokālplānojuma teritorijas izmantošanas un apbūves noteikumus un grafisko daļu – funkcionālo zonējumu, teritorijas ar īpašiem noteikumiem un aizsargjoslas, kas noteiktas pašvaldības kompetencē esošajām apgrūtinātajām teritorijām un objektiem. Pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā “Latvijas Vēstnesis”, kā arī izziņo citos sabiedrībai pieejamos veidos.
[bookmark: _Hlk161170484]Pamatojoties uz iepriekš minēto un Pašvaldību likuma 4. panta pirmās daļas 15. punktu un 10. panta pirmās daļas 1. punktu,  44. panta otro daļu, 46. panta ceturto daļu, Teritorijas attīstības plānošanas likuma 12. panta trešo daļu un 25. pantu,  Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 3. punktu,  88.1.apakšpunktu un 91. punktu, kā arī ņemot vērā Lokālplānojuma izstrādes vadītāja 03.04.2026. ziņojumu un domes Attīstības komitejas 12.08.2026. atzinumu, Ādažu novada pašvaldības dome

NOLEMJ:
1. Apstiprināt lokālplānojumu zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos, Ādažu nov..
2. Apstiprināt saistošos noteikumus Nr. ../2026 “Lokālplānojuma zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos grafiskā daļa un teritorijas izmantošanas un apbūves noteikumi”.
3. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļvietnē www.adazunovads.lv.
4. Par lēmuma izpildes kontroli atbild pašvaldības izpilddirektora vietniece.

Pielikumā:
1. Paskaidrojuma raksts uz 29 lp.
2. Grafiskā daļa uz 2 lp.
3. Teritorijas izmantošanas un apbūves noteikumi (TIAN) uz 11 lp.
4. Lokālplānojuma pielikumi uz 48 lp.
5. Lokālplānojuma izstrādes vadītāja ziņojums uz 2 lp.




Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
IDRV:@
NĪN:@
Iesn.: SIA “Metrum”, reģistrācijas Nr. 40003388748
Īpašn.: SIA “GLISE”, reģ.nr. 50103307251

Miķelis Cinis, 26247571


2

image1.png
ADAZU NOVADA PASVALDIBA

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




